OpenLLM-France/wikimedia huggingface dataset:
# Smith Center

Smith Center és una població dels Estats Units a l'estat de Kansas. Segons el cens del 2000 tenia 1.931 habitants.

## Demografia

Segons el cens del 2000, Smith Center tenia 1.931 habitants, 852 habitatges, i 534 famílies. La densitat de població era de 642,7 habitants/km².
Dels 852 habitatges en un 24,2% hi vivien nens de menys de 18 anys, en un 54% hi vivien parelles casades, en un 6,1% dones solteres, i en un 37,3% no eren unitats familiars. En el 34,4% dels habitatges hi vivien persones soles el 21,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,77.
Per edats la població es repartia de la següent manera: un 21% tenia menys de 18 anys, un 4,7% entre 18 i 24, un 21,7% entre 25 i 44, un 20,5% de 45 a 60 i un 32,1% 65 anys o més.
L'edat mediana era de 47 anys. Per cada 100 dones de 18 o més anys hi havia 79,2 homes.
La renda mediana per habitatge era de 26.857 $ i la renda mediana per família de 36.316 $. Els homes tenien una renda mediana de 25.833 $ mentre que les dones 20.667 $. La renda per capita de la població era de 15.500 $. Entorn del 8,7% de les famílies i el 10,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Smith Center». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Smith Center». American Fact Finder. Oficina del Cens dels Estats Units, 12-01-2010.
# Smith (volcà)

Smith, també conegut com a Mont Babuyan, és un con d'escòries de l'illa Babuyan, la més septentrional del grup d'illes Babuyan a l'estret de Luzón, al nord de l'illa principal de Luzón, a les Filipines. És un dels volcans actius de les Filipines, que va entrar en erupció per última vegada el 1924.
El con d'escòries, amb poca vegetació, s'eleva fins als 688 msnm, amb un diàmetre de base de 4,5 quilòmetres. Les capes de colades de lava basàltica són evidents al sud del volcà.
El volcà Smith és un dels cinc centres volcànics del Pleistocè a l'Holocè de l'illa Babuyan, amb Smith com el volcà més jove de l'illa. El volcà més alt de l'illa és Babuyan Claro, també conegut com Mt. Pangasun, un estratovolcà actiu amb dos cràters cimers ben conservats de 300 i 400 metres de diàmetre, situat al centre de l'illa.

## Referències

* 1 2 «Global Volcanism Program | Babuyan Claro» (en anglès). [Consulta: 1r abril 2024].
* 1 2 «Smith Volcano». Philippine Institute of Volcanology and Seismology (PHIVOLCS). [Consulta: December 26, 2013].
# Song Kang-ho

    En aquest nom coreà, el cognom és Song.
Song Kang-ho (en coreà 송강호) (Gimhae, 17 de gener de 1967), és un reconegut actor de cinema sud-coreà.

## Biografia

Es va graduar al Busan Kyungsang College, però va començar la seva carrera en grups de teatre sense preparació professional com a actor. Va fer el seu debut l'any 1991 en l'obra Dongseung.
El 1996 va començar a aparèixer en petits papers per al cinema i un any més tard va formar part del repartiment de No. 3 com gàngster encarregat de l'entrenament d'un grup de novells. Per aquest paper va guanyar el seu primer premi de rellevància en la seva carrera, en els Blue Dragon Film Awards. Song va veure créixer el seu catxe gràcies al seu paper secundari en la producció de 1999 Shiri. El 2000 va aconseguir els seus primers papers de protagonista: el d'un lluitador a The Foul King i el d'un sergent nord-coreà a Joint Security Area (J.S.A.).
Recentment ha aconseguit excel·lents crítiques per les seves interpretacions en diversos papers: Un pare assedegat de venjança a Sympathy for Mr. Vengeance (2002); un incompetent detectiu rural a Memories of Murder (2003); un perruquer en The President's Barber (2004) i un maldestre però afectuós pare a The Host (2006). Ha estat guanyador del Premi al millor actor als Asian Film Awards del 2007.

## Filmografia

| Any | Títol | Paper |
| 1996 | The Day a Pig Fell into the Well | |
| 1997 | Green Fish | Pan-su |
| 1997 | No. 3 | Jo-Pil |
| 1998 | The Quiet Family | Yeong-min Kang (fill) |
| 1998 | Timeless Bottomless Bad Movie | |
| 1999 | Shiri | Lee, Jang-gil |
| 2000 | The Foul King | Dae-Ho |
| 2000 | Joint Security Area | sergent Oh Kyeong-pil |
| 2002 | Sympathy for Mr. Vengeance | Park Dong-jin |
| 2002 | YMCA Baseball Team | Lee Ho-chang |
| 2003 | Memories of Murder | policia Park Doo-man |
| 2004 | The President's Barber | Seong Han-mo/Barber |
| 2005 | Antarctic Journal | Choi Do-hyung |
| 2005 | Sympathy for Lady Vengeance | assassí n° 1 |
| 2006 | The Host | Park Gang-du |
| 2007 | The Show Must Go On | Kang In-goo |
| 2007 | Secret Sunshine | Jong Chan |
| 2008 | The Good, the Bad, the Weird | Yun Te-Gu/El Lleig (the Weird) |
| 2009 | Thirst | Sang-Hyeon/vampir |
| 2010 | Secret Reunion | agent Lee Han-gyu |
| 2011 | Blue Salt | Doo-hun |

## Enllaços externs

* Song Kang-ho a Internet Mobie Data Base
* Plana de fans coreans (no oficial) Arxivat 2011-02-08 a Wayback Machine.
# Song Joong-ki

    En aquest nom coreà, el cognom és Song.
Song Joong-ki (en coreà 송중기) (Daejeon, 19 de setembre de 1985), és un reconegut actor de cinema sud-coreà.

## Filmografia
### TV

| Any | Títol | Paper |
| 2007 | Get Karl! Oh Soo-jung | |
| 2008 | Love Racing | |
| 2008 | My Precious You | |
| 2009 | Triple | Ji Poong-ho |
| 2009 | My Fair Lady | head butler |
| 2009 | Will It Snow for Christmas? | Han Ji-yong |
| 2010 | Obstetrics and Gynecology Doctors | Ahn Kyung-woo |
| 2010 | Sungkyunkwan Scandal | Gu Yong-ha |
| 2011 | Deep Rooted Tree | Yi Do |
| 2012 | The Innocent Man | Kang Ma-ru |
| 2016 | Descendents del Sol | Yoo Si-jin |

### Cinema

| Any | Títol | Paper |
| 2008 | A Frozen Flower | No-tak |
| 2009 | Five Senses of Eros | Yoo Jae-hyuk |
| 2009 | The Case of Itaewon Homicide | Jo Jong-pil |
| 2010 | Hearty Paws 2 | Dong-wook |
| 2011 | Penny Pinchers | Chun Ji-woong |
| 2012 | Pengi and Sommi | |
| 2012 | The Grand Heist | Jung-goon |
| 2012 | A Werewolf Boy | Chul-soo |
# Split Wide Open

Split Wide Open és una pel·lícula índia de 1999 dirigida per Dev Benegal. És el seu segon llargmetratge després de English, August (1994). La pel·lícula tracta principalment dels conflictes de l'aigua als barris marginals de Bombai, i de la pedofília, i també analitza la sexualitat subversiva a l'Índia moderna i com es qüestionen les nocions de moralitat quan el sexe i la pobresa xoquen. La pel·lícula va rebre dures crítiques quan es va estrenar a Índia i ha estat una de les pel·lícules índies més controvertides.

## Repartiment i personatges

* Rahul Bose com a KP (Kut-Price)
* Laila Rouass com a Nandita
* Ayesha Dharkar com a Leela
* Shivaji Satam com a Shiv
* Abhimanyu Sharma com a Shiv
* Farida Haider Mulla com a Didi
* Kiran Nagarkar com el germà Bono
* Rajika Puri com a tia
* Virendra Saxena com a Altaf
* Aadya Bedi

## Premis i reconeixements

* La selecció oficial al 56a Mostra Internacional de Cinema de Venècia de 1999.
* Va rebre un premi especial del jurat a la pel·lícula i el premi al millor actor (Rahul Bose) al Festival Internacional de Cinema de Singapur de l'any 2000.
* Va guanyar el Gran Premi al Festival de Cinema Independent de Brussel·les de l'any 2000.
* Nominat al Gran Premi del Festival Internacional de Cinema de Bratislava de l'any 2000.

## Banda sonora

La banda sonora original de la pel·lícula consta de 17 cançons en total amb 9 cançons de la banda sonora i 5 cançons instrumentals compostes per Nitin Sawhney.
La pel·lícula inclou als crèdits cançons de Massive Attack, Nusrat Fateh Ali Khan, Bob Dylan, Mark Knopfler, Pink Floyd, Krome Assassins, Touch and Go, Purvi Parikh, els Dagar Brothers i Kishori Amonkar per la banda sonora.

## Notes

* ↑ Split Wide Open a Times of India
* ↑ Ressenya a Variety.com]
* ↑ http://www.tropicfilm.com/ Arxivat 1 December 2005 a Wayback Machine. Split Wide Open audio-video goodies page
Poster Art & Design and Title Images by Artist Jaideep Mehrotra

## Enllaços externs

* Film Overview
* Features
* NY Times Review
# Sistema ortoròmbic

El sistema cristal·lí ortoròmbic és un dels set sistemes cristal·lins existents en cristal·lografia. Molts minerals cristal·litzen en aquest tipus de xarxa, com ara l'olivina o el topazi.

## Forma del cristall

Es caracteritza pel fet que la cel·la unitat de la xarxa cristal·lina té la forma geomètrica amb els tres angles rectes, mentre que les tres arestes d'aquesta cel·la unitat tenen totes longituds diferents. Els tres vectors que defineixen la cel·la és el que en matemàtiques es denomina mútuament ortogonals. Les característiques que el distingeixen dels altres sis sistemes cristal·lins és que, o bé té tres eixos binaris o bé un sol eix binari amb tres plans de simetria.

## Tipus

Existeixen quatre varietats principals d'aquest tipus de cristall:
* Ortoròmbic simple
* Ortoròmbic centrat
* Ortoròmbic amb bases centrades
* Ortoròmbic amb cares centrades
Els cristalls d'aquest sistema es classifiquen en les tres classes següents:
* Piramidal
* Diesfenoïdal
* Dipiramidal

## Referències

* Introducció a la cristal·lografia: sistema ortoròmbic.
* Sistema ortoròmbic en webmineral.com.

## Enllaços externs

* Webmineral.com.
# Surendranath Dasgupta

Surendranath Dasgupta, en bengalí, সুরেন্দ্রনাথ দাশগুপ্ত (Calcuta, octubre de 1887 - Calcuta, 18 de desembre de 1952) va ser un filòsof indi, historiador de la filosofia de l'Índia.
Descendent d'una família conservadora de les antigues tradicions culturals índies, va ser el fundador d'una institució d'educació superior, el "Kavindra sànscrit College". El ioga, practicat des de la infància va contribuir a la seva espiritualitat. Es va graduar el 1920 a Calcuta i el 1922 a Cambridge, al Regne Unit on més endavant seria nomenat professor de sànscrit i professor de la filosofia europea a la Universitat de Calcuta. Més endavant, com a destacat defensor de les disciplines filosòfiques, fou designat per a representar a les universitats de Calcuta i també la de Cambridge en diverses conferències internacionals de filosofia i va participar en conferències i cursos en gairebé totes les principals universitats d'Europa i d'Amèrica. La seva aportació ha estat relacionar la tradició índia amb la filosofia occidental, particularment el neorealisme angloamericà i l'evolucionisme. Destacà la importància de l'experiència, àdhuc en el fenomen místic, i del fenomenisme i racionalisme en la concepció de la realitat. Entre les seves obres destaca A History of Indian Philosophy, en cinc volums (1922-1955). Altres escrits seus són General Introduction to Tantra Philosophy, A Study of Patanjali, Yoga Philosophy in Relation to Other Systems of Indian Thought A History of Sanskrit Literature o Hindu Mysticism.

## Referències

* 1 2 «.xml Surendranath Dasgupta». Gran Enciclopèdia Catalana. Barcelona: Grup Enciclopèdia Catalana.
* 1 2 3 «Dasgupta, Surendranat». Treccani. Enciclopedia italiana [Consulta: 17 agost 2018].
* ↑ Jacobsen, Knut A. Yoga in Modern Hinduism: Hariharānanda Āraṇya and Sāṃkhyayoga, 2017, p. 299. ISBN 978-1-351-62474-9 [Consulta: 17 agost 2018].
* ↑ «Surendranath Dasgupta (1887-1952)». Konvergencias - Filosofías de la India. Arxivat de l'original el 18 d’agost 2018. ISSN: 1669-9092 [Consulta: 17 agost 2018].
# Stay (Pink Floyd)

«Stay» és el novè tema de l'àlbum Obscured by Clouds del grup britànic de rock progressiu Pink Floyd, composta per Roger Waters i Richard Wright, i amb lletra del mateix Waters.

## Composició i edició

La cançó va ser escrita i enregistrada al castell d'Hérouville al costat de Pontoise a França el 1972. Explica la història d'un home que no recorda el nom de la dona que té al costat quan es desperta, una cançó d'amor superficial, que pot suggerir que es referia a una groupie. És una cançó similar a la cançó composta per Wright «Summer '68» en l'àlbum Ummagumma.
Va ser editada com a cara B del senzill Free Four als Estats Units el 1972.

## Crèdits

* Roger Waters – baix, veu i percussió
* David Gilmour - guitarra
* Richard Wright - sintetitzador
* Nick Mason – bateria i percussió

## Referències

* ↑ Strong, Martin C. The Great Rock Discography (en anglès). 7a ed.. Edinburgh: Canongate Books, 2004, p. 1177. ISBN 1-84195-551-5.
* 1 2 Mabbett 2010, p. 118
* ↑ «Stay by Pink Floyd». SongFacts. [Consulta: 31 agost 2020].
* ↑ Wild, Andrew. Pink Floyd Song By Song. Fonthill Media Limited, 2017. ISBN 978-1-78155-599-6.

## Bibliografia

* Blake, Mark (2008), Comfortably Numb — The Inside Story of Pink Floyd, Da Capo Press, ISBN 0306817527
* Mason, Nick (2005), Philip Dodd, ed., Inside Out – A Personal History of Pink Floyd (de bolsillo ed.), Phoenix, ISBN 0753819066
* Mabbett, Andy (1995), The Complete Guide to the Music of Pink Floyd, Omnibus Pr, ISBN 071194301X
* Povey, Glenn (2007), Echoes, Mind Head Publishing, ISBN 0955462401, <http://books.google.cat/books?id=qnnl3FnO-B4C>
# Stayin' Alive

    Per l'àlbum de Jackyl, vegeu Stayin' Alive (Jackyl)
Stayin' Alive és una cançó de Barry Gibb, Robin Gibb i Maurice Gibb per als Bee Gees. La van escriure i gravar al castell del poble francès de Hérouville-en-Vexin entre el febrer i març de 1977 i a Criteria Recording Studios (Miami) a l'abril del mateix any. La cançó forma part de l'àlbum Saturday Night Fever (1977) i es va editar en senzill el desembre de 1977, amb If I Can't Have You a la cara B.
Stayin' Alive va ser el primer número u dels Bee Gees a Espanya.

## Instrumentació

* Barry Gibb: guitarra i veu.
* Robin Gibb: veu.
* Maurice Gibb: baix i veu.
* Blue Weaver: teclats, sintetitzadors i piano.
* Alan Kendall: guitarra.
* Dennis Bryon: bateria.
* Joe Lala: percussió.
* The Boneroo Horns: trompetes i flautes.

## Producció

Bee Gees, Albhy Galuten i Karl Richardson.

## Enginyers

Karl Richardson i Michel Marie.

## Guardons

* 1983: candiat al Grammy a la gravació de l'any

## Enllaços externs

* Lloc oficial dels Bee Gees (anglès)
* Lloc web oficial d'Universal sobre els Bee Gees Arxivat 2005-11-24 a Wayback Machine. (anglès)
* Lloc web sobre les cançons dels germans Gibb (anglès)
* Lloc web sobre els Bee Gees en català Arxivat 2008-09-28 a Wayback Machine. (català)
# Stavros Theodorakis

Stavros Theodorakis (grec: Σταύρος Θεοδωράκης) (nascut el 1963 a Drapanias) és un periodista i polític (grec).
Nascut el 1963 a Drapanias, un lloc proper a Chania, a l'illa de Creta, Theodorakis va créixer a Agia Varvara, a la part occidental d'Attica.
Va començar la seva carrera com el 1984 a les estacions radiofòniques 902 FM i Skai 100.3, així com al diari Eleftherotypia. Entre 1985 i 1987 va treballar com a educador a Roma. També va escriure tres llibres.
L'any 2000 va començar el programa Protagonistes al canal de televisió públic NET, i el 2006 va passar a la cadena privada Mega TV. En aquesta època escrivia una columna setmanal cada dissabte al diari Ta Nea.
El 26 de febrer de 2014, va anunciar que deixava les seves feines com a periodista per tal de llançar un nou partit polític. La seva proposta era crear una política europea d'esquerres d'abast ampli, basant-se en el principi que "la supervivència d'un país no pot dependre en la bondat dels seus creditors.

## Referències

* ↑ Dabilis, Andy. «Journalist Theodorakis Sets Up Political Party». Greek Reporter, 26-02-2014. [Consulta: 31 desembre 2014].
* ↑ «Another political party springs to life». Enet English, 26-02-2014. [Consulta: 31 desembre 2014].

## Enllaços externs

* Perfil d'autor en Protagon.gr
# Stapleton (Nebraska)

Stapleton és una població dels Estats Units a l'estat de Nebraska. Segons el cens del 2000 tenia 301 habitants.

## Demografia

Segons el cens del 2000, Stapleton tenia 301 habitants, 126 habitatges, i 83 famílies. La densitat de població era de 464,9 habitants per km².
Dels 126 habitatges en un 31,7% hi vivien nens de menys de 18 anys, en un 56,3% hi vivien parelles casades, en un 7,1% dones solteres, i en un 34,1% no eren unitats familiars. En el 31% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,05.
Per edats la població es repartia de la següent manera: un 29,6% tenia menys de 18 anys, un 4% entre 18 i 24, un 25,9% entre 25 i 44, un 21,9% de 45 a 60 i un 18,6% 65 anys o més.
L'edat mediana era de 40 anys. Per cada 100 dones de 18 o més anys hi havia 92,7 homes.
La renda mediana per habitatge era de 33.125 $ i la renda mediana per família de 37.143 $. Els homes tenien una renda mediana de 27.813 $ mentre que les dones 25.625 $. La renda per capita de la població era de 14.822 $. Aproximadament el 4,8% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stapleton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Stapleton». American Fact Finder. Oficina del Cens dels Estats Units, 12-01-2010.
# Soler (Olot)

Soler és una masia d'Olot (Garrotxa) protegida com a Bé Cultural d'Interès Local.

## Descripció

Es tracta d'una masia formada per una construcció principal rectangular en forma de L i un volum secundari tipus pallissa tancat per un recinte emmurallat. La pedra volcànica és visible en bona part del tancament perimetral i la cabana. En el clos tancat hi ha una gran era enrajolada. La composició de les façanes és molt simple sense cap singularitat. La darrera rehabilitació reformà i consolidà totes les cobertes però utilitzant biguetes de formigó i deixant tots els entramats vistos sense cap intervenció en les façanes. Té una llinda amb la data 1754.

## Referències

* ↑ «Mas Soler». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Stellerina xyosterna

Stellerina xyosterna és una espècie de peix pertanyent a la família dels agònids i l'única del gènere Stellerina.

## Descripció

* Fa 16 cm de llargària màxima.
* Aleta caudal arrodonida.

## Hàbitat

És un peix marí, demersal i de clima subtropical que viu entre 5 i 75 m de fondària.

## Distribució geogràfica

Es troba al Pacífic oriental: des de les illes de la Reina Carlota (la Colúmbia Britànica, el Canadà) fins a la Baixa Califòrnia (Mèxic).

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Eschmeyer, W.N., E.S. Herald i H. Hammann, 1983. A field guide to Pacific coast fishes of North America. Houghton Mifflin Company, Boston, Estats Units. 336 p.
* ↑ Coad, B.W., 1995. Encyclopedia of Canadian fishes. Canadian Museum of Nature and Canadian Sportfishing Productions Inc. Singapur.
* ↑ Hart, J.L., 1973. Pacific fishes of Canada. Bull. Fish. Res. Board Can. 180:740 p.
* ↑ Matarese, A.C., A.W. Kendall, D.M. Blood i M.V. Vinter, 1989. Laboratory guide to early life history stages of Northeast Pacific fishes. NOAA Tech. Rep. NMFS 80:1-652.
* ↑ McAllister, D.E., 1990. A list of the fishes of Canada. Syllogeus Núm. 64. Nat. Mus. Nat. Sci., Ottawa, el Canadà. 310 p.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* ↑ Quast, J.C. i E.L. Hall, 1972. List of fishes of Alaska and adjacent waters with a guide to some of their literature. U.S. Dep. Commer., NOAA Tech. Rep. NMFS SSRF-658, 47 p.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Museu Suec d'Història Natural. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia, 1999.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Sheiko, B.A. i C.W. Mecklenburg, 2004. Family Agonidae Swainson, 1839 - poachers. Calif. Acad. Sci. Annotated Checklists of Fishes (30):27.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Takeshi Inoue

Takeshi Inoue (Japó, 30 de setembre de 1928 – 5 d'abril de 1992), fou un exfutbolista japonès.

## Selecció japonesa

Takeshi Inoue va disputar 1 partits amb la selecció japonesa.

## Referències

* ↑ 日外アソシエーツWhoplus「井上 健（イノウエ タケシ，日本サッカー協会理事，日本サッカーリーグ総務主事）」整理番号387304

## Enllaços externs

* Japan National Football Team Database
# Symphurus trifasciatus

Symphurus trifasciatus és un peix teleosti de la família dels cinoglòssids i de l'ordre dels pleuronectiformes que viu a l'oceà Índic (Golf d'Oman, Badia de Bengala i Sri Lanka).

## Referències

* ↑ The Taxonomicon (anglès)
* ↑ FishBase (anglès)
# Sulfur d'amoni

El sulfur d'amoni és la sal d'amoni del sulfur d'hidrogen. Té la fórmula (NH₄)₂S i pertany a la família dels sulfurs. És un sòlid cristal·lí groc, estable només sota 0 °C; a temperatures més altes es descompon donant amoníac, hidrògenosulfur d'amoni i polisulfur. És obtingut en fred bé fent passar H₂S en amoníac concentrat, bé fent reaccionar volums adequats de H₂S i NH₃ a -18 °C. És emprat per a patinar bronze, en la indústria tèxtil i en fotografia. A la natura, és un producte del procés de descomposició. També està present en els núvols de gasos de l'atmosfera de Júpiter.

## Propietats

És un compost relativament inestable (cristalls de descomposició a -18 °C, però que existeix i és més estable en solució aquosa. Amb un pK$_a$ que passa dels 15, l'ió hidrosulfur, de manera significativa, no pot ser desprotonat per l'amoníac. Per tant, aquestes solucions consisteixen principalment en una mescla d'amoníac i hidrosulfur d'amoni (NH₄)SH. Té una olor semblant a la del sulfur d'hidrogen (ou podrit), i les seva solució aquosa pot ser perillosa, ja que emet sulfur d'hidrogen.

## Síntesi i ús

El sulfur d'amoni pot ser sintetitzat per la reacció del sulfur d'hidrogen amb amoníac (solució aquosa o gasosa) en excés.
    $\mathrm {2\;NH_{3}\;+\;H_{2}S\;\rightarrow (NH_{4})_{2}S}$
S'utilitza sovint en el mètode d'anàlisi química de l'anàlisi qualitativa inorgànica. Permet, mitjançant la seva unió amb cations de metalls pesants (níquel, cobalt, ferro, manganès, crom, alumini o zinc) una precipitació de la mostra desconeguda, i així poder-la identificar mitjançant proves de detecció. També s'utilitza en fotografia, per aplicar la pàtina de bronze, i en les manufactures de la indústria tèxtil. A causa de la seva olor, és un ingredient actiu de molts productes.

## Referències

* ↑ «Sulfur d'amoni». Gran Enciclopèdia Catalana. Barcelona: Grup Enciclopèdia Catalana.
* ↑ Meyer B; Ward K; Koshlap K; Peter L. "Second dissociation constant of hydrogen sulfide" Inorganic Chemistry, (1983). volum 22, p. 2345. DOI 10.1021/ic00158a027